एजुकेशन सोसायटी के आॅडिशन में 49 प्रतिभागियों का चयन
विद्याएजुकेशन सोसायटी एंटरटेनमेंट ग्रुपों के सहयोग से करवाए जाने वाले कंपीटिशन के लिए रविवार को डैफोडिल पब्लिक स्कूल में ऑडिशन लिए गए। ऑडिशन में 59 प्रतिभागियों ने हिस्सा लेते हुए डांस सिंगिंग समेत कई कलाओं का ट्रॉयल दिया। 59 में से 49 प्रतिभागी अगले राऊंड के लिए स्लेक्ट हुए।
इन प्रतिभागियों को दस दिन विभिन्न एंटरटेनमेंट ग्रुपों के प्रोफेशनल्स ट्रेनिंग देंगे जिसके बाद सेमिफाईनल (14 अप्रैल) फाइनल मुकाबला होगा। विजय पासी ने बताया कि शाईनिंग स्टार, एमवी प्रोडक्शन, भऊ फिल्म और फोटोवाला के सहयोग से सोसायटी यह कम्पीटिशन करवा रही है।
विजय पासी ने बताया कि चुने गये प्रतिभागियों को ग्रूमिंग राऊंड में 10 दिन की ट्रेनिंग दी जाएगी। जिसके बाद 14 अप्रैल को सेमिफाइनल राऊंड रामलीला मैदान में होगा। उसके बाद गुरदासपुर और पठानकोट के प्रतिभागियों के बीच फाईनल राऊंड होगा। फाईनल राऊंड में जीतने वालों को बड़े एंटरटेनमेंट ग्रुपों के साथ काम करने का मौका मिलेगा। ऑडिशन में पारस ने मॉडलिंग, अश्वनी काला शायना ठाकुर ने डांस, कमलदीप केडी ने एक्टिंग जनक राज ने सिंगिंग जज की भूमिका निभाई। इस मौके पर मोहित वासुदेव, अमनदीप मौजूद थे।
hin_Deva hin_Deva hin_Deva hin_Deva